диоксид от 350 mg на литър за италианските вина и 400 mg на литър за унгарските вина.
 (5)
 Въглероден диоксид, който не е получен от алкохолната ферментация на гроздова мъст, може да присъства в пенливите вина в резултат на протичащия газообмен при използването на въглероден диоксид за преливане от един съд в друг чрез противоналягане. Този газообмен не увеличава налягането на въглеродния диоксид и поради това не бива да води до заключението, че тези продукти са били подложени на газиране. Необходимо е да се поясни обаче, че газообменът с въглероден диоксид, получен от алкохолната ферментация на гроздова мъст, трябва да се счита за допустим само ако е неизбежен при преливането от един съд в друг чрез противоналягане.
 (6)
 В съответствие с член 120ж от Регламент (ЕО) No 1234/2007 в приложение IV към Регламент (ЕО) No 606/2009 са предвидени определени методи на анализ, които позволяват да се определи съставът на продуктите от лозаро-винарския сектор, и правилата, чрез които може да се установи дали тези продукти са преминали през обработки, които противоречат на разрешените енологични практики, когато липсват методи или правила, препоръчани и публикувани от OIV. OIV прие определени специфични методи за анализ на гроздовата захар (концентрирана ректифицирана гроздова мъст). Съответните методи, понастоящем включени в приложение IV към Регламент (ЕО) No 606/2009, следва да се заличат.
 (7)
 Определени енологични практики са особено силно изложени на риск от използване с измамна цел и трябва да бъдат посочени в регистрите и придружителните документи в съответствие с Регламент (ЕО) No 436/2009 на Комисията от 26 май 2009 г. за определяне на подробни правила за прилагане на Регламент (ЕО) No 479/2008 на Съвета по отношение на лозарския регистър, задължителните декларации и събирането на информация с цел наблюдение на пазара, придружителните документи при превоза на продукти и регистрите, които е необходимо да се водят в лозаро-винарския сектор (3). Изискванията във връзка с такива практики, като корекцията на алкохолното съдържание на вината, обработката чрез катионен обмен за повишаване на киселинното съдържание и електромембранната обработка, предвиждат тези практики да подлежат на вписване в споменатите по-горе регистри. Правилата за вписванията, предвидени в Регламент (ЕО) No 436/2009, следва да бъдат адаптирани, за да бъдат взети под внимание измененията в Регламент (ЕО) No 606/2009, въведени с настоящия регламент.
 (8)
 Поради това регламенти (ЕО) No 606/2009 и (ЕО) No 436/2009 следва да бъдат съответно изменени.
 (9)
 Мерките, предвидени в настоящия регламент, са в съответствие със становището на регулаторния комитет, създаден по силата на член 195, параграф 3 от Регламент (ЕО) No 1234/2007, и със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент (ЕО) No 606/2009
 Регламент (ЕО) No 606/2009 се изменя, както следва:
 1)
 приложение I A се изменя в съответствие с приложение I към настоящия регламент;
 2)
 приложение I Б се изменя в съответствие с приложение II към настоящия регламент;
 3)
 приложение II се изменя в съответствие с приложение III към настоящия регламент.
 4)
 приложение IV се изменя в съответствие с приложение IV към настоящия регламент.
 Член 2
 Изменение на Регламент (ЕО)